b'\n_START_ARTICLE_\nElektroin\xc5\xa1titut Milan Vidmar\n_START_PARAGRAPH_\nElektroin\xc5\xa1titut Milan Vidmar (polni naziv Elektroin\xc5\xa1titut Milan Vidmar - In\xc5\xa1titut za elektrogospodarstvo in elektroindustrijo) je\xc2\xa0\xc2\xbbvodilna slovenska in\xc5\xbeenirska in znanstveno - raziskovalna organizacija na podro\xc4\x8dju elektroenergetike in splo\xc5\xa1ne energetike\xc2\xab, ki ga je leta 1948 ustanovil Milan Vidmar, po katerem danes nosi tudi ime._NEWLINE_Trenutni direktor in\xc5\xa1tituta je dr. Boris \xc5\xbditnik.\n_START_SECTION_\nOdlikovanja in nagrade\n_START_PARAGRAPH_\nLeta 1998 je in\xc5\xa1titut prejel srebrni \xc4\x8dastni znak svobode Republike Slovenije z naslednjo utemeljitvijo:\xc2\xa0\xc2\xbbob petdesetletnici uspe\xc5\xa1nega delovanja za zasluge na podro\xc4\x8dju razvoja elektroenergetike in energetike v Sloveniji in za uspe\xc5\xa1no strokovno delovanje v mednarodnem prostoru\xc2\xab.'